CELEX: 31988D0471
Language: el
Date: 1988-07-26 00:00:00
Title: Απόφαση της Επιτροπής της 26ης Ιουλίου 1988 σχετικά με την βελτίωση της αποτελεσματικότητας των γεωργικών διαρθρώσεων στο Ηνωμένο Βασίλειο σύμφωνα με τον κανονισμό (ΕΟΚ) αριθ. 797/85 του Συμβουλίου (Το κείμενο στην αγγλική γλώσσα είναι το μόνο αυθεντικό)

Avis juridique important

|

31988D0471

88/471/ΕΟΚ: Απόφαση της Επιτροπής της 26ης Ιουλίου 1988 σχετικά με την βελτίωση της αποτελεσματικότητας των γεωργικών διαρθρώσεων στο Ηνωμένο Βασίλειο σύμφωνα με τον κανονισμό (ΕΟΚ) αριθ. 797/85 του Συμβουλίου (Το κείμενο στην αγγλική γλώσσα είναι το μόνο αυθεντικό)  

Επίσημη Εφημερίδα αριθ. L 231 της 20/08/1988 σ. 0037 - 0037

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 26ης Ιουλίου 1988  σχετικά με την βελτίωση της αποτελεσματικότητας των γεωργικών διαρθρώσεων στο Ηνωμένο Βασίλειο σύμφωνα με τον κανονισμό (ΕΟΚ) αριθ. 797/85 του Συμβουλίου  (Το κείμενο στην αγγλική γλώσσα είναι το μόνο αυθεντικό)  (88/471/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 797/85 του Συμβουλίου της 12ης Μαρτίου 1985 σχετικά με τη βελτίωση της αποτελεσματικότητας των γεωργικών διαρθρώσεων (1), όπως τροποποιήθηκε τελευταία από τον κανονισμό (ΕΟΚ) αριθ. 1760/87 (2), και ιδίως το άρθρο 25,  Εκτιμώντας:  ότι, βάσει του άρθρου 24 παράγραφος 4 του κανονισμού (ΕΟΚ) αριθ. 797/85, η κυβέρνηση του Ηνωμένου Βασιλείου, στις 12 Φεβρουαρίου 1988, ανακοίνωσε τις ακόλουθες διατάξεις:  - Hill Livestock (Αντισταθμιστικές αποζημιώσεις) (Τροποποίηση) Κανονισμοί 1987,  - Hill Livestock (Αντισταθμιστικές αποζημιώσεις) (Τροποποίηση) Κανονισμοί (Βόρειος Ιρλανδία) 1987·  ότι, σύμφωνα με το άρθρο 25 παράγραφος 3 του κανονισμού (ΕΟΚ) αριθ. 797/85, η Επιτροπή αποφασίζει εάν, λαμβανομένης υπόψη της προαναφερθείσας ανακοίνωσης, οι διατάξεις για την εφαρμογή του τίτλου ΙΙΙ του κανονισμού (ΕΟΚ) αριθ. 797/85 στο Ηνωμένο Βασίλειο, εξακολουθούν να πληρούν τους όρους για χρηματοδοτική συμμετοχή της Κοινότητας, στην κοινή δράση που αναφέρεται στο άρθρο 1 του κανονισμού (ΕΟΚ) αριθ. 797/85·  ότι, οι προαναφερθείσες διατάξεις ανταποκρίνονται στους όρους και στόχους του κανονισμού (ΕΟΚ) αριθ. 797/85·  ότι ζητήθηκε η γνώμη της Επιτροπής του Ευρωπαϊκού Γεωργικού Ταμείου Προσανατολισμού και Εγγυήσεων (ΕΓΤΠΕ) για τα χρηματοδοτικά θέματα·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Οι διατάξεις που θεσπίστηκαν για την εφαρμογή του τίτλου ΙΙΙ του κανονισμού (ΕΟΚ) αριθ. 797/85 στο Ηνωμένο Βασίλειο εξακολουθούν να πληρούν, λαμβανομένων υπόψη των διατάξεων που ανακοινώθηκαν, τους όρους για χρηματοδοτική συμμετοχή της Κοινότητας στην κοινή δράση που αναφέρεται στο άρθρο 1 του εν λόγω κανονισμού.  Άρθρο 2  Η παρούσα απόφαση απευθύνεται στο Ηνωμένο Βασίλειο.  Βρυξέλλες, 26 Ιουλίου 1988.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 93 της 30. 3. 1985, σ. 1.  (2) ΕΕ αριθ. L 167 της 26. 6. 1987, σ. 1.